kardosdrur/scandi-wiki huggingface dataset:
Samlejestillinger

Samlejestillinger er forskellige positioner, som kan anvendes, når to eller flere mennesker har samleje. 

Der findes mange forskellige stillinger at have samleje i. Disse varierer ud fra hvordan de involverede placerer sig i forhold til hinanden og om de bruger støttemidler, som en madras, en væg eller et møbel.

Samlejestillingen har stor indflydelse på hvordan samlejet føles. Desuden kan forskellige stillinger have forskellige konnotationer som gør dem mere eller mindre acceptable i visse kulturer.

Den amerikanske sexolog professor Alfred Kinsey nævnte seks grundlæggende samlejestillinger mellem mænd og kvinder i sine banebrydende rapporter om amerikanernes seksuelle adfærd. I 1974 nævnte den britiske fysiolog Alex Comfort mere end 600 stillinger,  og samme år kategoriserede den amerikanske folklorist Gershon Legman 3,780 forskellige. Nogle anslår antallet af mulige stillinger, der kan anvendes til sex, til at være ubegrænset.

Alfred Kinseys seks grundlæggende stillinger 

Dr. Kinsey omtalte de følgende seks primære stillinger: 

 manden øverst (missionærstilling, også kaldet dansk)
 kvinden øverst, evt. i ridestilling, hvor kvinden sidder overskrævs på manden
 sidelæns
 bagfra (hundestilling, også kendt under den engelske betegnelse "doggystyle")
 siddende
 stående

Andre almindelige stillinger 

Andre almindelige stillinger anvendes ved oralsex, f.eks. i form af cunnilingus eller fellatio. Samtidig oralsex mellem to personer er kendt som 69.

Udtryk anvendt i købesexbranchen 

I købesexbranchen benyttes forskellige udtryk for de seksuelle tjenester, der tilbydes. Mange er traditionelt opkaldt efter et sprog. Danmarks Radio offentliggjorde i 2014 en parlør med bl.a. følgende udtryk: 

 Amerikansk er samleje udenfor sengen
 Dansk er almindeligt samleje, typisk i missionærstilling
 Fransk er oralsex
 Græsk er analsex
 Norsk er tilfredsstillelse af kunden ved hjælp af armhulen
 Russisk er stimulering af penis mellem lårene 
 Spansk er stimulering af penis mellem brysterne 
 Svensk er sex med stimulation med hånden, evt. med brug af olie 
 Tysk er hård og avanceret sex, der f.eks. kan indeholde slag eller afføring

Kilder

Eksterne henvisninger 

Kærlighed
Sexologi
Flænset

Flænset er en dansk splatterfilm fra 1999 med Thomas Bo Larsen i hovedrollen. Filmen blev aldrig vist i de danske biografer men er senere hen blevet udgivet på dvd.

Eksterne henvisninger 
 

Spillefilm fra Danmark
Danske film fra 1999
Dansksprogede film
Bigpoint

Bigpoint GmbH er en tysk spilvirksomhed, der blev etableret i 2002 af Heiko Hubertz. Bigpoint producerer browserbaserede computerspil og sociale netværksspil. De er bl.a. kendt for spil som Dark Orbit og Seafight.

Firmaets hovedsæde ligger i Hamborg og har omkring 800 ansatte.

I 2013 hævdede Bigpoint, at de havde mere end 300.000.000 registrerede brugere.

Eksterne henvisninger 
 bigpoint.dk

Computerspilsvirksomheder fra Tyskland
Goldwind

Xinjiang Goldwind Science & Technology Company eller Goldwind ( ) er Kinas næststørste vindmølleproducent og blandt verdens fem største. Goldwind har hovedsæde i byen Ürümqi i Xinjiang-provinsen. Virksomheden er desuden børsnoteret på Hong Kong Stock Exchange og Shenzhen Stock Exchange. Goldwind ejer den tyske vindmølleproducent VENSYS.

Goldwind Science & Technology Co. er specialiseret i forskning og udvikling af store vindmøller. Virksomhedens primære produkter inkluderer 600 kilowatt (kW), 750 kW, 1,2 megawatt (MW), 1,5 MW Permanent Magnet Direct Drive (PMDD) og 2.5 MW PMDD  vindmølleserier. Virksomheden udbyder også service, udvikling og salg af vindkraftprojekter og teknologi. Vindmøllerne distribueres primært til hjemmemarkedet i Kina, desuden har virksomheden installeret enkelte vindmøller i udlandet, så som tre 1,5 MW vindmøller i Pipestone, Minnesota, USA.

Historie 
 Xinjiang Wind Energy Company blev grundlagt i 1986, hvilket markerede begyndelsen på vindkraftudvikling i Xinjiang, Kina
 I 1989 blev 13 danske BONUS 150 KW vindmøller opstillet i Dabancheng, hvilket dengang var den største vindmøllepark i Kina og Asien.
I 1998 begyndte det nyetablerede Xinfeng Scientific and Industrial Trade Co. at udvikle en 600 kW vindmølle.
I 1999 blev 600 kW vindmøllen færdigudviklet.
I 2002 etablerede Kinas første store vindmøllepark med 200 stk. 600KW~1MW vindmøller.
I 2003 blev Goldwind Kinas største vindturbineproducent. VENSYS opstillede sin første 1,2 MW prototype i Tyskland. 
I 2006 blev Goldwind Wind Energy GmbH registeret og etableret i Tyskland. I februar 2006 etablerede Goldwind Science & Technology Creation Wind Power Equipment Co., Ltd i Beijing. 
I 2008 blev den tyske vindmølleprodunt VENSYS fuldt overtaget.

Vindmøller 
Modeller under en MW
600 kW 
750 kW

Modeller over en MW
1500 kW direct-drive
2500 kW permanent magnet direct-drive wind turbine

Udviklingsmodeller
3000 kW first transmission permanent magnet wind turbine
5000 kW

Referencer

Eksterne henvisninger 
Goldwind Science and Technology (officielle hjemmeside) 

Fremstillingsvirksomheder fra Kina
Vindturbineproducenter
Ürümqi
Etableret i 1986
MillFactory

MillFactory er et dansk pladestudie, etableret i 2000 af sangskriveren og musikproduceren Boe Larsen. Studiet ligger på Rentemestervej 25 i det nordvestlige København. Lokalerne husede i sin tid Werner Studio fra 1985 til 2000, hvor Boe Larsen købte dem.

Noter

Eksterne henvisninger 
Hjemmeside

Pladestudier
Etableret i 2000
Påskefrokost

Påskefrokost er et fællesarrangement, hvor der ved en frokost serveres dansk smørrebrød og lune retter i anledning af højtiden.

Arrangementet er meget lig julefrokost og pinsefrokost. Et særligt indslag er påskeøl, påskebryg, som kommer i handlen den såkaldte P-dag.

Julefrokost
Jane Petersen

Jane Petersen er en grønlandsk teenage-politiker, der sidder i Grønlands Landsting for Inuit Ataqatigiit. 

Hun er medlem af Landstingets udenrigs- og sikkerhedspolitiske udvalg, familieudvalg, frednings- og miljøudvalg samt Vestnordisk Råd.

Henvisninger 

Politikere fra Grønland
Skrabnæsespil

Skrabnæsespil eller blot skrabnæse er et spil for to, tre, fire deltagere. I spillet indgår små udskårne redskaber, værktøj af træ eller ben (eller plastic): rive, hakke, spade, sav osv., der lægges i en dynge på bordet og enkeltvis med et særligt redskab, en pind med krog, skal tages hjem ("bjerges"), uden at de tilbageblevne stykker bevæges. På genstandene er der skrevet forskellige tal, deres værdi, som beregnes efter, hvor vanskelig henstanden er at bjerge, en sav kan gælde 10, en plejl 3 osv. Man bjerger efter tur. Så længe man kan tage fra bunken, må man blive ved, men bevæges en anden genstand, end den man er i færd med at tage, er det den næstes tur. Undertiden kan genstandene ligge således, at man ikke kan bjerge. Da har man lov til at "slå i bunken", således at spillet kan fortsættes, men den, der slår, mister retten til at bjerge i den omgang. Den, der ved spillets slutning har færrest point, er Skrabnæse, og kradses let på næsen med saven af de andre.

Se også 
 Mikado – et lignende spil, blot med pinde i stedet for redskaber

Referencer 
 

Spil og lege
Aarhus Lydstudie

Aarhus Lydstudie er et dansk pladestudie startet i 2007, beliggende i Aarhus V.

Ekstern henvisning 

 arhus Lydstudie

Pladestudier
FC Tirol Innsbruck

FC Tirol Innsbruck var en østrigsk fodboldklub fra den tyrolske hovedstad Innsbruck, som eksisterede fra 1993 og indtil sin konkurs i 2002. Her blev Bundesliga klubben FC Wacker Innsbruck udskilt som en separat forening.

Fodboldklubber i Østrig
Etableret i 1993
Ophørt i 2002

ja:FCヴァッカー・インスブルック
Neqi

Neqi er et slagteri i Narsaq i Grønland. Slagteriet forabejder grønlandske dyr og slagter ca. 25.000 lam om året og et antal rensdyr. Slagteriet forædler desuden kødet. Dyrene lever vildt, inden de bliver fanget.

Prisen på grønlandsk lammekød er højere end prisen på udenlandsk lammekød, selvom det udenlandske kød er belagt med en afgift på 25,00 kr. pr. kg. Ikke desto mindre kan Neqi opretholde markedsandele, fordi lammekød fra Grønland har en speciel og delikat smag.

Slagteriet er imidlertid i økonomiske problemer, idet en investering på 40 millioner kroner til renovering af slagtefaciliteterne. Tidligere truede en lukning, men selskabets eksistens blev sikret ved en kapitaltilførsel på 4 millioner kroner årligt over en fireårig  periode.

Neqi har været en del af KNI-koncernen siden 1. januar 2005 og er således ejet af Grønlands Selvstyre.

Referencer 

Offentligt ejede virksomheder fra Grønland
Kujalleq Kommune
Slagterier
Fødevarevirksomheder fra Grønland
Bente Troense

Bente Troense (født 3. april 1942 i Aarhus) er en dansk journalist.

Troense er uddannet lærer i dansk og historie, men har især virket som journalist. 1973–90 var hun ansat i DR som journalist, programtilrettelægger og studievært, hvor hun bl.a. stod bag de populære programmer Leksikassen og Søndagskvisten. 1990 skiftede hun til TV2, hvor hun indtil 2004 var programredaktør og dokumentarchef. 2004 blev hun udviklingschef på produktionsselskabet Sydproduktion ApS i Kolding.

Hun har skrevet en række børnebøger, essaysamlinger og erindringsbøger.

Bente Troense modtog i 2001 en ærespris fra Arbejdernes Radio- og Fjernsynsforbund.

Forfatterskab 
 Græske guder, Aschehoug 1980.
 Græske helte, Aschehoug 1982.
 Spørg bare, Carlsen if 1986. 
 Baglæns og på høje hæle, Aschehoug 2002. 
 Himmerigsvej, udkommer 2012.

Eksterne henvisninger 
 
 
 

Journalister fra Danmark
Redaktører fra Danmark
Ansatte i DR
Ansatte ved TV 2
Børnebogsforfattere fra Danmark
Selvbiografer fra Danmark
Manuskriptforfattere fra Danmark
Tv-producenter fra Danmark
Kvindelige filminstruktører fra Danmark
Lærere fra Danmark
Dansksprogede forfattere fra Danmark
Chilly Friday

Chilly Friday er et rockband fra Grønland. Det blev grundlagt på en fredag i år 2000 og fik sit navn af den grund. Bandet kommer fra Nuuk, men har i øjeblikket base i København. Bandet kalder sin musik for "rock fra den store hvide perle" med reference til hjemlandet.

Bandet har til dato udgivet syv albums. Nogle af albumtitlerne og sangene er på grønlandsk, men bandet synger også på engelsk. Albummet M/S Kalaallit Nunaat synges dog udelukkende på grønlandsk. Albummet Tribute fra 2005 indeholder grønlandske hyldestsange til hjemmestyret fra 1970'erne og 1980'erne.

Medlemmer 
Malik Kleist, sanger
Henrik Møller Jensen, bas
Alex Andersen, trommer
Angunnguaq Larsen, guitar

Diskografi 
Inuiaat 2000 (2000)
Saamimmiit Talerpianut (2001)
Remix (2001)
Eskimo Weekend – soundtrack (2002)
Arctic Horizons – Arctic Winther Games (2002)
Tribute (2004)
M/S Kalaallit Nunaat (2005)

Eksterne links 
 Chilly Fridays hjemmeside

Referencer 

Rockgrupper fra Grønland
Musikgrupper fra 2000
Jesper Hjulmand

Jesper Hjulmand (født 15. december 1963) er en dansk erhvervsleder og reserveofficer.

Hjulmand er uddannet cand.merc., blev budgetleder og regnskabschef i Rockwool A/S og siden økonomidirektør og adm. direktør i elselskabet NVE a.m.b.a. Siden 2005 har han været adm. direktør for det fusionerede energiselskab SEAS-NVE. Han er oberstløjtnant af reserven i Flyvevåbnet.

Hjulmand er bestyrelsesformand for Dansk Energi- og Forsyningsselskabers Arbejdsgiverforening (DEA), Energi Danmark A/S, ChoosEV A/S og CAT Invest A/S. Han sidder i bestyrelsen for TryghedsGruppen smba (indvalgt 2008), Tryg A/S, Tryg Forsikring A/S (indvalgt 2010), DI - Dansk Industris hovedbestyrelse, Waoo! A/S og Forskerparken CAT A/S. I 2010 blev han optaget i Kraks Blå Bog.

I 2012 kom det frem, at Forsvarsministeriets konsulentbureau havde opfordret Hjulmand til at søge jobbet som ny forsvarschef.

Kilder og eksterne henvisninger 
 CV hos Tryg 

Erhvervsfolk fra Danmark
Officerer i Flyvevåbnet
Personer i Kraks Blå Bog
Danskere i 1900-tallet
Danskere i 2000-tallet
Lossepladsen bløder

Lossepladsen bløder er en ep med Sebastian, udgivet i 1971. Den indeholder Sebastians første dansksprogede sang, titelnummeret "Lossepladsen bløder", som bl.a. var inspireret af Bob Dylans "Desolation Row" fra albummet Highway 61 Revisited (1965). Derudover indeholder ep'en de to engelsksprogede numre "Monkey" og "Time For Loving". På ep'en medvirker musikere fra bandet No Name, samt Paul Banks.

Om baggrunden for nummeret "Lossepladsen bløder" forklarede Sebastian i 1974, at han havde hørt noget dansksproget musik i radioen, som han syntes var så dårligt, at han mente, at han kunne lave noget, der var bedre. Sangen blev senere genindspillet til albummet Blød lykke fra 1974. I 2002 blev den indspillet på ny til Reminder, et støttealbum for FN i kampen mod racisme.

"Monkey" og "Time For Loving" blev genudgivet i 1981 på opsamlingsalbummet First time around  og siden på cd-genudgivelsen af The Goddess. I begge tilfælde anvendtes originalindspilningerne fra 1971.

Numre 
 "Lossepladsen bløder" (6:38)
 "Monkey" (2:49)
 "Time For Loving" (3:10)

Noter

Litteratur 
 Bille, Torben (1984): Sebastian – Gøgleren, Knud og de andre. København: Forlaget Fremad
 Bille, Torben (red. 2002): Dansk Rock Leksikon. København: Politikens Forlag
 Ellegaard, Lasse (1974): "Fra Mikroskopet til Mælkevejen". I Ellegarrd, Lasse (1975): Dansk rockmusik. København: Informations Forlag, s. 114-122
 Jeppesen, Lars Löbner (2002): "Nyt med C.V. Jørgensen og Tim Christensen" . Artikel, Gaffa (15-03-2012)

Album fra 1971
Sebastian-album
Knud Buus Jensen

Knud Børge Buus Jensen (21. marts 1919 i Jetsmark – 20. december 2009 i Aalborg) var en dansk fotograf og opfinder.

Jensen fik allerede som 13-årig sit første foto i avisen efter at have fotograferet en skovbrand ved Madum Sø. Han blev dog uddannet ingeniør, men skiftede til fotobranchen, da hans ingeniørfirma skrantede.

I 37 år, fra 1947 til 1984, var han teaterfotograf på Aalborg Teater, hvor han tog billeder ved flere end 300 forestillinger. Han var med til at oprette de første lærlingeskoler for fotografelever og var medstifter, formand og æresmedlem af Aalborg Fotoklub og Selskabet for Dansk Fotografi og i bestyrelsen for Dansk Fotografisk Forening.

I 1950'erne udviklede Jensen en teknik til at fremkalde farvefoto i mørkekammeret. Han tog dog aldrig patent på opfindelsen, som i stedet blev en indbringede forretning for andre.

Han var gift med Thyra Buus Jensen.

Kilder 
 Kathrine Albrechtsen, "Et liv med smukke nøgne kvinder", Jp.dk, 10. marts 2012.
 Dødsannonce i Nordjyske

Eksterne henvisninger 
 

Fotografer fra Danmark
Ingeniører fra Danmark
Opfindere fra Danmark
Danskere i 1900-tallet
Kiribatis kvindefodboldlandshold

Kiribatis kvindefodboldlandshold er det nationale kvindefodboldlandshold i Kiribati som reguleres af Kiribatis fodboldforbund

Kiribati er ikke medlem af det internationale fodboldforbund-FIFA, eller det regionale forbund OFC. Landsholdet kan derfor ikke deltage i kvalifikationen til hverken VM eller OFC Nations Cup.

Hidtil har landsholdet kun spillet seks kampe, hvoraf de alle har fundet sted under South Pacific Games 2003.  De tabte alle kampene.

Resultater

OFC Women's Championship 
 1983 til 2010 – deltog ikke

VM 
 1991 til 2011 – deltog ikke

Noter

Eksterne henvisninger 
 Forbundets hjemmeside  

Kvindefodboldlandshold
Kvindefodboldlandshold
Spiselig kamassia

 
Spiselig kamassia (Camassia quamash) er en løgplante, der har sit hjemsted i det nordvestlige USA, hvor den tjente den oprindelige befolkning som føde.

Dens klaser af blå, stjerneformede blomster gør den til en god, men ret ukendt haveplante.

Beskrivelse 
Spiselig kamassia er en flerårig, urteagtig løgplante med grundstillede blade og en opret, blomsterbærende stængel. Bladene er linjeformede med tydelig køl og bølget, men hel rand. Begge bladsider er grågrønne.

Blomstringen foregår i maj-juli, hvor man finder blomsterne 10-30 sammen i endestillede stande. De enkelte blomster er stjerneformede, 3-tallige og regelmæssige med lyseblå til violette blosterblade. Frugterne er trekantet-ægformede kapsler med mange frø.

Rodsystemet består af det kugleformede løg og de mange, grove trævlerødder, der udgår derfra.

Højde x bredde og årlig tilvækst: 0,50 x 0,25 m (50 x 25 cm/år).

Hjemsted 
Spiselig kamassia har sin naturlige udbredelse fra det sydvestlige Canada (Alberta og British Columbia) til det nordvestlige og vestlige USA (Idaho, Montana, Oregon, washington, Wyoming, Californien, Nevada og Utah), hvor den findes i lysåbne, til let skyggede engdrag, ofte højt oppe i Rocky Mountains. Planten fortrækker et let skygget voksested med en fugtig og næringsrig jordbund.

I det økologiske reservat, Mount Tzuhalem, som ligger på Vancouver Island, nordøst for Duncan, findes der rester af en oprindelig skov, domineret af oregoneg og douglasgran. Her vokser arten i bunden sammen med bl.a. alm. mahonie, Brodiaea coronaria (en art af trillinglilje), californisk hejre, Carex inops (en art af star), Dodecatheon hendersonii (en art af gudeblomst), Elymus glaucus (en art af kvik), hvid snebær, Lomatium utriculatum (en art i Skærmplante-familien), mangeblomstret frytle, Plectritis congesta (en art i baldrian-familien), Sanicula crassicaulis (en art af sanikel) og Trifolium oliganthum (en art af Kløver) samt mosarterne almindelig kløvtand, enejomfruhår og sandbørstemos

Galleri

Noter 

Haveplanter
Blå blomster
Engplanter

pl:Kamasja Leichtlina
Efor

En efor (klassisk græsk: Ἔφορος, fra epi, "på" eller "over", og horaō, "at se", altså en som ser over eller opsynsmand) var en embedsmand i antikkens Sparta. Der var fem eforer, som blev valgt årligt, der svor at opretholde styret til de to konger mens kongerne svor at opretholde loven.

Herodot hævder, at institutionen blev oprettet af Lykurgos, men den kan være blevet oprettet fra behovet for guvernører mens kongerne ledede hærene i slag. Eforerne blev valgt af folkeforsamlingen, Apella, og alle borgere kunne vælges. De kunne ikke genvælges. De gav balance for de to konger som sjældent samarbejdede med hinanden. Platon kaldte dem tyraner som drev Sparta despotisk, mens kongen ikke var andet end generaler.

Eforerne ledede møderne i Gerousia, det oligarkiske råd af ældre. De havde ansvaret for civile søgsmål, skattelægning, kalenderen, udenrigspolitik og unge mænds militærtræning. Året blev opkaldt efter en af dem på samme måde som eponyme arkoner i Athen. To eforer fulgte hæren i felten, og de kunne arrestere og fængsle konger for dårlig opførsel under krigen. Eforerne blev også regnet for at være personlig i krig med heloterne sådan at de kunne fængsle eller henrette dem for enhver grund når som helst uden at måtte føre dem for domstolen eller bryde religiøse ritualer. 

Kleomenes III afskaffede eforerne i 227 f.Kr., men de blev genindsat af den makedonske kong Antigonus III Doson efter slaget ved Sellasien. Stillingen eksisterede til det 2. århundrede, da den antagelig blev afskaffet af den romerske kejser Hadrian.

Stillingsbetegnelser
Grækenland i antikken
Opholdssted

Et opholdssted er et specialiseret privat tilbud (virksomhed) for en målgruppe af socialt udsatte personer. Der kan være en eller flere grunde til at personer har et ophold på et opholdssted.

Personalegruppen er oftest specielt sammensat, så den passer til målgruppens problemstillinger. Der kan indgå pædagoger, pædagogassistenter, psykologer, psykiatere, personer med erhvervsfaglig baggrund og andre med relevant baggrund.

En visitation af en person til ophold på et opholdssted foretages jf. serviceloven, af den anbringende myndighed, som oftest en serviceenhed i kommunen. 

Opholdssteders forretningsgrundlag udspringer oftest af en forretningsidé til en særlig behandlingsform eller pædagogisk indsats for en eller flere målgrupper. Det er så op til Socialtilsynet, at godkende budget, forretningsgrundlag og personalesammensætning. 

Opholdsstedet betaler en afgift til socialtilsynet for tilsynet. Hvert år revideres budgetterne og disse gennemgår tilsynsenheden med henblik på en godkendelse.

Private opholdssteder kan organisere sig hos LOS - De private sociale tilbud.

Eksterne henvisninger 
 www.los.dk
 Socialtilsynet 

Socialpolitik
Afrikamesterskabet i håndbold 1983 (mænd)

Afrikamesterskabet i håndbold 1983 for mænd var den femte udgave af Afrikamesterskabet i håndbold for mænd. Turneringen havde deltagelse af 6 hold. Turneringen blev afholdt i 1983 i egyptens hovedstad Kairo af Confédération Africaine de Handball (CAHB). Algeriet vandt turneringen mod Congo. Tunesien fik en tredjeplads. Fjerdepladsen gik til Egypten, femtepladsen til Angola og sjettepladsen til Elfenbenskysten.

Som vinder af turneringen kvalificerede Algeriet sig til Sommer-OL 1984 i Los Angeles; mens Congo kvalificerede sig til B-VM 1985 i Norge.

Placeringer

Eksterne henvisninger 
 
 

Håndbold i 1983
1983 (mænd)
Kairo
Håndbold i Egypten
Swifts F.C.

Swifts Football Club var en fodboldklub byen Slough i England. Klubben blev grundlagt i ca. 1868 og spillede sine hjemmekampe på en bane nær pubben The Dolphin i Slough. I slutningen af 1800-tallet producerede klubben adskillige engelske landsholdsspillere, hvoraf den mest kendte var Charles Bambridge, der opnåede 18 landskampe.

Klubben havde nogen succes i FA Cup'en, hvor den nåede semifinalerne i 1874, 1876 og 1886.

I 1890 fusionerede Swifts med Slough Albion & Young Men's Friendly Society under dannelse af en ny klub, Slough FC, som senere blev til Slough Town FC.

Landsholsspillere 
De følgende otte spillere opnåede landskampe for England, men de spillede for Swifts FC (med antal landskampe mens de spillede for klubben i parentes): 

 Arthur Bambridge (3)
 Charles Bambridge (18)
 Ernest Bambridge (1)
 George Brann (3)
 Edward Haygarth (1)
 Francis Pawson (1)
 William Rose (3)
 Frank Saunders (1)

Kilder / eksterne henvisninger 
 Football Club History Database – Swifts

Noter 

Fodboldklubber i England
Etableret i 1868
Ophørt i 1890
Uggerby

Uggerby er en landsby i det vestlige Vendsyssel med . Landsbyen ligger ti kilometer sydøst for Hirtshals og seks kilometer øst for Horne ved landevejen fra Hirtshals til Skagen.

Den er beliggende i Region Nordjylland og hører til Hjørring Kommune. Uggerby ligger desuden i Uggerby Sogn.
Landsbyen ligger ved Uggerby Å og nord for byen er Uggerby Klitplantage, hvor plantage og åens udløb er et Natura 2000-område.

Noter

Eksterne links 

Byer i Hjørring Kommune
Kvalifikation til EM i håndbold 2014 (mænd)

Kvalificeringen til EM i håndbold for mænd 2014 var kvalifikationsturneringen frem mod EM i håndbold for mænd 2014, hvor der skulle findes femten hold. Kvalifikationsturneringen løb fra juni 2012 til juni 2013. Som værtsnation og forsvarende mestre er Danmark automatisk kvalificeret, og deltog derfor ikke i kvalifikationsturneringen.

Kvalifikationen var opdelt i to faser. I første fase deltog seksten hold, der spillede om seks pladser i 2. fase, hvortil 22 hold var forhåndskvalificeret. Fra anden fase kvalificerede femten hold sig til EM-slutrunden.

Første fase 
I 1. fase deltog 16 hold, fordelt i fire puljer med fire hold i hver. Kampene blev spillet hen over en weekend i Cypern, Italien, Israel og Tyrkiet, der var værter for hver deres pulje. Alle puljevinderne samt to 2'ere  kvalificerde sig til 2. fase.

Gruppe A 
Kampene i gruppe A blev spillet i Nicosia, Cypern.

Gruppe B 
Kampene i gruppe B blev spillet i Italien.

Gruppe C 
Kampene i gruppe C blev spillet i Rishon LeZion, Israel.

Gruppe D 
Kampene i gruppe D blev spillet i Mersin, Tyrkiet.

Anden fase 
2. fase havde deltagelse af 28 hold, hvoraf de 22 hold var direkte kvalificerede til denne fase, mens seks hold var gået videre fra 1. fase. De blev fordelt i syv puljer med fire hold i hver, hvor man mødte hver modstander ude og hjemme. Puljevinderne og toerne kvalificerede sig til EM-slutrunden i 2014. Det samme gjorde én treer (), fordi de forsvarende mestre () samtidig er værtsnation, hvilket gav en ekstra plads at spille om. Kampene blev spillet som tre dobbeltrunder mellem 31.oktober/1.november 2012 og 15./16. juni 2013

Gruppe 1

Gruppe 2

Gruppe 3

Gruppe 4

Gruppe 5

Gruppe 6

Gruppe 7

Eksterne henvisninger 
 Resultater fra 1. fase  
 Resultater fra 2. fase  

2014
Håndbold i 2012
Håndbold i 2013
Håndbold i 2014